Tað var fríggjakvøldið stutt fyri midnátt lokala tíð, at Tran kleiv upp um jarnstikið. Við sær hevði hann ein ryggsekk við tveimum dósum av” mace”, sum er eitt slag av táragassi, umframt eitt amerikanskt pass, eina teldu og eina av bókunum, sum forsetin hevur skrivað. Harafturat hevði hann eitt bræv, sum hann hevði skrivað til forsetan. Ikki fyrstu ferð Hetta er ikki fyrstu ferð, at trygdin kring Hvítu húsini verður roynd. Í september 2014 kleiv ein amerikanskur krígsveteranur upp um stikið við einum knívi og megnaði at koma heilt inn í húsini, áðrenn hann varð steðgaður. Tá noyddist leiðarin av Secret Service, Julia Pierson, at leggja frá sær, tí trygdin ikki var nóg góð. Núverandi stikið er 2,13 metrar høgt, men nýggja stikið verður meir enn 3,5 metrar høgt, og byrjað verður at seta tað upp næsta ár. Kelda: Reuters Sum haldari fært tú atgongd til alt tilfar í blaðnum á netinum, umframt tíðindi. Trýst á "Tekna hald" og skráset teg